L'Ajuntament de Llíria inicia les obres de l'annex del Pavelló Pla de l’Arc
28 de febrer de 2024

L'Ajuntament de Llíria ha iniciat les obres de millora i coberta de les pistes annexes al Pavelló Pla de l’Arc. La construcció en la infraestructura de 2.784,08 m² dins de la parcel·la, suposarà una inversió d'1.029.160 euros i la duració prevista dels treballs serà de 6 mesos.

El projecte contempla l'ampliació de la zona coberta i la renovació dels equipaments. Així, l'execució dels treballs implica la instal·lació d'un nou recobriment mitjançant una coberta industrialitzada lleugera, que pretén garantir les condicions òptimes per a la pràctica esportiva i protegir les persones usuàries de les inclemències climàtiques.

Inclouen la implantació de tancaments parcials i accessos interns al nou recinte exterior cobert d'ús esportiu, tant des de l'interior de la parcel·la com des de les seues alineacions frontals i laterals afectades. A més, es durà a terme la substitució d'un tram d'escala en el pavelló existent per a garantir la coexistència harmònica de totes dues dotacions.

El regidor d'Esports, Nico Marco, ha destacat que esta obra “és fruit d'un gran treball en equip, dut a terme per l'Àrea durant més d'un any i servirà per a millorar la qualitat de la pràctica esportiva a Llíria”. També s'ha fet eco del “anhel dels clubs per a millorar quantitativa i qualitativament les instal·lacions esportives a la nostra població, compromís pel qual la Regidoria d'Esports treballa dia a dia”.

D'esta manera, “s'ha concebut per a proporcionar més espai al recinte, versàtil i funcional, que contribuïsca a descongestionar l'actual Pavelló del Pla de l’Arc i millorar les condicions per al desenvolupament de l'activitat les diferents entitats esportives usuàries”, ha afegit l'edil.

Abans d'iniciar les obres principals, es duran a terme una sèrie d'accions preparatòries, com la retirada de la coberta existent i altres estructures, així com l'adequació parcial de les instal·lacions existents de sanejament, baixa tensió i fontaneria.

A més, l'actuació inclou la dotació de tot l'equipament necessari per a la pràctica de diversos esports. El projecte preveu també una segona fase de millores que s'executaran en futures inversions.